
A Holmes változó; András Sándor gyilkosság Alaszkában című regényének összehasonlító elemzése

Dolgozatom témája András Sándor Gyilkosság Alaszkában- Sherlock Holmes a tlingitek földjén című regényének összehasonlító elemzése.
Sherlock Holmes Doyle műveiben a Brit fővárosban, Londonban nyomoz. Ezzel szemben András regényében a nyomozás helyszíne Alaszka, Yakutat városa, a tlingit indiánok lakhelye. A helyszín magával hoz egy új értelmezési lehetőséget, miszerint a tlingit indiánok sorsa összehasonlítható a kisebbségben élő magyarok sorsával. Megállapítottam, hogy az újraírási technikák közül András alkalmazza mindhárom módszert, tehát a mű mutációnak, kiegészítésnek és áthelyezésnek egyaránt tekinthető.
A regény szerkezeti felépítését Viktor Šklovskij sémájára támaszkodva figyeltem meg.
András regényéből kiderül, hogy a művészetkedvelő Holmestól az irodalom sem idegen. Külön fejezetbe foglalkoztam a műben jelen levő intertextusokkal, amelyek közül több idézet magyar író tollából származik. Holmes nem csak a verseket idéz, hanem utal Doyle róla szóló munkáira, valamint Chandler művire is, melyben Marlow a főszereplő. Az irodalmi művek közti átjárás figyelhető meg András regényében.
Külön fejezetben foglalkoztam Holmes személyével, megfigyeltem a hasonlóságokat, és az eltéréseket a doyle-i mintától. Az Doyle által írt művekhez viszonyítva szembetűnő újdonság Holmes önanalízise. A nyomozás folyamatát leíró fejezetek közé ékelődnek be a detektív önanalíziséről szóló fejezetek, melyekből az olvasó megismerheti Sherlock Holmes legbelső gondolatait, problémáit, nyomon követheti, miként tárja fel Holmes saját tudatalattiját.
A munkám utolsó fejezetében az elbeszélő személyével foglalkoztam. Doyle műveinek állandó szereplője és egyben narrátora dr. Watson, aki András művében nem szerepel. A fejezetek elbeszélői a regény különböző szereplői, akikről megtudjuk, felkérésre írják beszámolóikat, ám azt nem, ki kéri őket az írásra.
Véleményem szerint a regény cselekménye fordulatos és szokatlan. Fenntartja az érdeklődést az utolsó oldalig. András regénye nagyban hozzá járul a Holmes kánon gazdagításához, és az új látásmód teret és ötletet adhat további magyar Holmes-művek megírásához.



